Държавен вестник, бр. 77, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  77
8. прави предложения до началника на 
Академията за освобождаване на слушатели 
и студенти;
9. организира и ръководи разработването 
и приемането на учебните програми и ги 
предлага за утвърждаване;
10. отговаря за изработването на перс­
пективен план за развитие на академичния 
състав от факултета;
11. отговаря за подготовката и квалифика­
цията на академичния състав от факултета;
12. организира и лично ръководи между­
катедрените методически съвещания;
13. организира учебния процес и контро­
лира провеждането му;
14. организира и ръководи поддържането, 
развиването и усъвършенстването на учебно-
материалната база на факултета;
15. изпълнява и други функции, произтича­
щи от законите и подзаконовите нормативни 
актове, както и в случаите, когато е оправо­
мощен с решение на факултетния съвет или 
на общото събрание на факултета.
Чл. 36. (1) Заместник-деканът е хабилитира­
но лице. Той е военнослужещ, който се избира, 
освобождава или отзовава при условията и 
по реда на Закона за висшето образование и 
се назначава и освобождава от длъжност при 
условията и по реда на Закона за отбраната 
и въоръжените сили на Република България. 
Неговият мандат приключва заедно с мандата 
на факултетния съвет, който го е избрал, като 
броят на последователните му мандати на 
тази длъжност не може да бъде повече от два.
(2) Заместник-деканът е непосредствено 
подчинен на декана и е пряк началник на 
целия личен състав на факултета.
(3) Задълженията на заместник-декана се 
определят от факултетния съвет по предло­
жение на декана.
Раздел ІІІ
Департаменти
Чл. 37. (1) Департаментът е основно звено 
на Академията за осигуряване на обучение 
по една или повече дисциплини, които не 
съставляват специалност.
(2) Департаменти в Академията се откри­
ват, преобразуват и закриват с решение на 
Академичния съвет.
(3) Департаментът разполага най-малко 
с 14-членен академичен състав на основен 
трудов договор.
(4) Структурата на департамента, консти­
туирането и функциите на неговите органи 
за управление се определят от Академичния 
съвет.
Чл. 38. Общото събрание на департамента:
1. избира с тайно гласуване за срока на 
мандата си председател и заместник-предсе­
дател от членовете на академичния състав 
на департамента;
2. избира с тайно гласуване директор на 
департамента;
3. определя числения състав на съвета 
на департамента и избира с тайно гласуване 
неговите членове;
4. обсъжда и приема годишния доклад на 
директора за преподавателската и научната 
дейност и състоянието на департамента.
Чл. 39. (1) Съветът на департамента се 
състои от представители на академичния 
състав, на административния персонал и на 
докторантите в департамента. Квотите се оп­
ределят от общото събрание на департамента, 
като най-малко три четвърти от членовете на 
съвета са от академичния състав.
(2) Съветът на департамента заседава 
редовно веднъж месечно. Той може да бъде 
свикан и извънредно от началника на Акаде­
мията, от директора на департамента или по 
искане на една четвърт от списъчния състав 
на членовете му.
(3) За свикването на заседание на съвета на 
департамента членовете му се уведомяват от 
секретаря на съвета не по-късно от 3 работни 
дни преди датата на заседанието с публична 
обява, в която се посочват проектът на дневен 
ред и мястото за запознаване с материалите, 
предвидени за обсъждане.
(4) Заседанията на съветa на департамента 
се ръководят от неговия председател, а при 
отсъствието му – от определено от него лице.
(5) Заседанието на съвета на департамента 
е редовно, ако присъстват най-малко две трети 
от списъчния му състав. При определяне на 
кворума от списъчния състав се изключват 
лицата в отпуск при временна неработоспо­
собност, поради бременност, раждане и оси­
новяване, за отглеждане на малко дете или в 
командировка извън страната. Общият брой 
на тези лица не може да бъде повече от една 
четвърт от броя на лицата в списъчния състав.
(6) При липса на кворум по ал. 5 заседани­
ето се отлага с един час. Ако и тогава няма 
кворум, то се отсрочва с 3 работни дни.
(7) Съветът на департамента:
1. утвърждава избора на началниците/
ръководителите на катедри в департамента, 
предложени от катедрените съвети;
2. приема годишния отчет на директора на 
департамента за преподавателската и научната 
дейност в департамента;
3. ежегодно одобрява и контролира учебната 
натовареност на членовете на академичния 
състав на департамента;
4. утвърждава предложения на катедрени 
съвети за състави на научни журита;
5. по предложение на научно жури избира 
лица за заемане на академичните длъжности 
„главен асистент“, „доцент“ и „професор“ в 
департамента;